Haliru Mohammed Bello (an haife shi 9 ga Oktoba 1945) dan siyasan Nijeriya ne.Ya samu horo ne kan magungunan dabbobi.Ya rike mukamai daban-daban na mulki a karkashin gwamnatocin sojoji kafin 1999. Ya kasance Ministan Sadarwa daga Yuni 2001 zuwa Mayu 2003. Bayan ya bar ofis,an gurfanar da shi a wata badakalar rashawa da ta shafi kamfanin sadarwa na Jamus Siemens AG. Ya kasance Ministan Tsaro daga Yulin 2011 har zuwa Yuni 2012.An nada shi mukaddashin Shugaban Jam'iyyar PDP na Kasa a ranar 25 ga Mayu 2015. An haifi Haliru Mohammed Bello a garin Birnin kebbi, jihar kebbi ranar 9 ga oktoban 1945. Bayan karatun firamarensa a Birnin Kebbi, ya halarci Kwalejin Gwamnati, Zariya, yanzu ta zama kwalejin Berewa. An shigar da shi a Jami’ar Ahmadu Bello da ke Zariya a shekarar 1966, kuma ya yi karatun likitan dabbobi. Ya zama malami a Jami’ar Ahmadu Bello kuma Jami’in Kwalejin Kwararrun Likitocin dabbobi na Najeriya. A shekarar 1977 aka nada Mohammed Kwamishinan Noma na jihar Sakkwato a karkashin gwamnatin soja ta Janar Olusegun Obasanjo, sannan ya zama Kwamishinan Ilimi na jihar Sokoto .